ગાંધીનગર, 14 જુલાઇઃ ગુજરાતના મોટાભાગમાં મેઘરાજા મન મુકીને વરસી રહ્યાં છે. અમદાવાદમાં સતત ત્રીજા દિવસે પણ મેઘાની મહેર યથાવત રહેતા ચાર ઇંચ સુધીનો વરસાદ નોંધાયો છે. સૌથી વધુ વિસ્તાર અમદાવાદના પશ્ચિમ વિસ્તર અને કોટ વિસ્તારમાં પડ્યો છે. ભારે વરસાદના કારણે શહેરના અનેક વિસ્તારોમાં પાણી ભરાઇ ગયા હોવાના અહેવાલ છે. મોડી રાત્રે પડેલા વરસાદના કારણે મુખ્ય માર્ગો, અન્ડરપાસમાં પાણી ભરાઈ જવાના કારણે ઠેર-ઠેર ટ્રાફિકજામના દ્રશ્યો સર્જાયા હતા.